H&M by Paryse Modeweek en ál die bekendes | SARIE
Agter die skerms by H&M se Herfs Winter 2015 Studio Collection tydens Paryse mode week. FOTO: H&M	16 Oktober 2015
H&M by Paryse Modeweek en ál die bekendes	deur Amaria Carstens
Kendall Jenner modelleer H&M se Herfs/Winter 2015-reeks tydens die Paryse Modeweek. Foto: Stéphane Feugére
Gigi Hadid modelleer H&M se Herfs/Winter 2015-reeks tydens die Paryse Modeweek. Foto: Stéphane Feugére
Toe ek die maanlandskap sien waarin die Grand Palais vir die vertoning omskep is, kompleet met ruimtetuie en Caroline de Maigret (model en musiekvervaardiger) wat die vertoning in ‘n silwer eenpak en helmet open, was my eerste gedagte Jane Fonda in die 1968-wetenskapfiksie-fliek Barbarella. Die Herfs/Winter 2015 Studio Collection is geïnspireer deur ‘n futuristiese sportiewe voorkoms, die toekoms en sterfilterbeligting (en nie Barbarella nie). Neem ons deur die kreatiewe proses wat jy en jou span gevolg het om by die eindresultaat te kom.
Daar is baie dinkskrums en besprekings tydens die ontwikkelingsproses van so ‘n reeks, wat dit organies en lewendig maak. Vir die Studio Collection het ons gepraat oor ‘n kombinasie van iets tussen sportief en funksioneel en iets meer klassiek. Ons het ook inspirasie gekry van ruimtetuie, vandaar die tema van die vertoning, en vinnige sportmotors.
Dié ongelooflike wynrooi jas van die Studio Collection sal in H&M beskikbaar wees wanneer die deure in Suid-Afrika open. Foto: Stéphane Feugére
Dié sensasionele rok van die Studio Collection sal in H&M beskikbaar wees wanneer die deure in Suid-Afrika open. Foto: Stéphane Feugére
Die modes in SA is ‘n seisoen agter dié in Europa. Watter raad sal jy ons lesers gee ten opsigte van sleutel-items en trends vir Somer 2015?
Modern-boheems is die gevoel van ons reekse dié somer. Daar is kaleidoskopiese paisley-sonrokke en bikini-broekies wat langs die kant vasmaak, asook lang vloeiende rompe en bikini-bostukke met patrone met tropiese blare. Wees ook op die uitkyk vir monochromatiese (eenkleurige) items vir impak, soos ‘n wit kanttuniek, frokkie-toppies en rompe met valle, swart rokke met knoop-effek voor en rokke met lang moue wat afgerond word met dekoratiewe silwer halssnoere.
Die sangeres Solange Knowles in ‘n H&M-skepping by die vertoning van hul Herfs/Winter 2015-reeks tydens die Paryse Modeweek. Foto: Stéphane Feugére
Aktrise Audrey Tautou dra was ook te sien in ‘n H&M-uitrusting by die vertoning tydens die Paryse Modeweek. Foto: Stéphane Feugére
Model Karolina Kurkova in ‘n H&M-skepping by die vertoning van hul Herfs/Winter 2015-reeks tydens die Paryse Modeweek. Foto: Stéphane Feugére
Model Erin O’Conner dra ‘n H&M-skepping by die vertoning van hul Herfs/Winter 2015-reeks tydens die Paryse Modeweek. Foto: Stéphane Feugére